laion/Wikipedia-Exotic huggingface dataset:
Gunnar Meyer

Gunnar Meyer (4. märts 1942 Tallinn – 6. august 2003) oli eesti kunstnik ja kunstipedagoog. Ta lõpetas aastal 1971 ERKI klaasikunstnikuna. Kunstiinstituudis õppides valiti ta aastal 1966 Üliõpilaste Teadusliku Ühingu juhiks. Kuna rühmituse ANK '64 liikmed olid lõpetanud/lõpetamas, sai tast vahelüli nende ja uute tegijate, rühmituse SOUP 69 vahel. Pärast ERKI lõpetamist suunati ta Viljandi peakunstnikuks. Ta on elanud veel paaris Eesti väikelinnas, kuni maandus Haapsallu. Aastatel 1979–2003 oli ta Haapsalu 1. Keskkoolis kunstiõpetaja. Tema käe all said tuule tiibadesse sellised kunstnikud nagu Agur Kruusing, Jaan Toomik, Valev Sein ja teised. Gunnar Meyer lõpetas 6. augustil 2003 elu enesetapuga. Ta maeti 11. augustil 2003 Haapsalu Metsakalmistule. Tema poeg Olle Meyer (1978–2014) oli eesti punkkunstnik. http://www.artun.ee/akadeemia/vilistlased/ba/ Haapsalu Metsakalmistu, Üldosa, 11, 5-6, 2-kohaline kirstuplats Kunstiinimesed meenutasid Gunnar Meyerit Gunnar Meyer, ANKi ja SOUPi vahelüli
Tiibaltar

Tiibaltar ehk kappaltar on gooti altar, millel on kinnitatud korpuse küljes liikuvad osad (tiivad). Tiibaltar seisab antependium'il (ka stipes) ja tiibaltari osad on veel predella ja mensa. Triptühhon Retaabel
Arhivolt

Arhivolt on kaare ilustatud esikülg. Arhivoldi mõiste võeti kasutusele itaalia renessansskunstis, ent arhitektuurielemendina kasutati seda juba hellenistlikus arhitektuuris. Kunstileksikon. 2001. Eesti Klassikakirjastus, Tallinn. Lk 36
Atika (täpsustus)

Atika on mitmetähenduslik sõna. Atika on Kreeka piirkond. Selle järgi on nime saanud: teatav arhitektuurielement (atika (arhitektuur)) atikakorrus Atika on Eesti küla Mulgi vallas Viljandimaal.
Baldahhiin

Baldahhiin on telgikujuline dekoratiivne ehiskatus trooni, altari (tsiboorium), skulptuuri, voodi (baldahhiinvoodi) vm kohal. Baldahhiin võib toetuda sammastele, olla monteeritud seinale vm kandetarindile või rippuda laest. Bernini "Baldachino" Rooma Peetri kirikus Vatikanis Kantav baldahiin kirikuprotsessioonil Ripp-baldahhiin 1851. aasta maailmanäituse avamisel Londoni Kristallpalees Ripp-baldahhiin tsibooriumina Belgias Lieri Püha Gammaruse kiriku altari kohal Luksuslik ehiskatus Wat Phra That Doi Suthepi templikompleksis Tais Baldahhiinvoodi 16./17. sajandi Itaaliast, Metropolitani Kunstimuuseum Juudi Chuppah (pulmabaldahhiin) Viinis (2007) Baldahhiin arhitektuurielemendina: Mindeni toomkiriku Heinrich VI skulptuur Pühakukujud baldahhiinide all Pühavaimu kiriku altari tiibadel Tsiboorium Tabernaakel Edikula Paviljon Peotelk
Agur Kruusing

Agur Kruusing (sündinud 18. veebruaril 1964 Haapsalus) on eesti kunstnik. Ta lõpetas aastal 1982 Haapsalu 1. Keskkooli. Ta õppis aastast 1987 ERKI-s, lõpetas aastal 1993 Tallinna Kunstiülikooli maalikunsti erialal, jätkas aastatel 1993–1995 õpinguid samas magistrantuuris. Aastal 1996 alustas Agur Kruusing tööd kuraatorina Haapsalu Linnagaleriis ning 1997 alustas tööd õppejõuna Eesti Kunstiakadeemias. Alates aastast 1996 on ta ka Eesti Kunstnike Liidu liige. Ta alustas jõuliste figuurikompositsioonide ja portreedega (Marina, 1988, Neiud, 1992), seejärel on looming arenenud abstraktse ekspressionismi estetiseerimise suunas (Kompositsioon, 1993, Nimeta, 1994). Ta on viljelenud ka vitraaži ja graafikat (peamiselt litot ja linoollõiget). Agur Kruusing, "nimeta" Agur Kruusing, "tennis on parem kui seks" 1995 Sadolini kunstipreemia 2021 Eesti Kultuurkapitali kujutava ja rakenduskunsti sihtkapitali tunnustuspreemia Eesti kunsti ja arhitektuuri biograafiline leksikon. Tallinn 1996
Oleksandr Kihtenko

Oleksandr Kihtenko (sündinud 5. aprillil 1956 Bogoduhhivis) on Ukraina sõjaväelane ja riigiametnik. Ta oli alates 10. oktoobrist 2014 kuni 11. juunini 2015 Donetski oblasti kuberner. "У К А З ПРЕЗИДЕНТА УКРАЇНИ Про присвоєння військового звання". zakon2.rada.gov.ua. 20. august 2008. Vaadatud 21. oktoober 2014. Указ Президента України про призначення О.Кіхтенка головою Донецької обласної державної адміністрації "Порошенко призначив Жебрівського очільником Донеччини". Originaali arhiivikoopia seisuga 1. august 2015. Vaadatud 14. juunil 2015. 10. oktoober 2014. Liga Novosti. Кихтенко Александр Тимофеевич, lühibiograafia (vene keeles)
Pühasõdalane

Pühasõdalane on inimene kes tapab teisi jumala nimel. Mõiste võeti kasutusele 2014 aasta algusest eesti meedias islami terroristi koondnimetusena, mudžahiid või džihadisti tõlkevastena. Pühasõdalased islamis peavad läbi tegema nii usulise kui ka sõjalise väljaõppe. Al-Nusra rühmituse võitleja, taanist pärineva Amiri tunnistus, Süüria kodusõjas (EPL 20. oktoober 2014): „Me tänasime jumalat, et usutaganejad surid. Me peksime nende laipu ja määrisime neid nende enda verega. Tead, nad on koerad. Loomad, kes väärivad surma. Ma räägin, ma olin tõeliselt õnnelik. Iga kord, kui me tapsime rafidah’ (šiiitide halvustav nimetus), tundsin end tõeliselt õnnelikuna.” 22. septembril 2014 ütles videopöördumises terrorirühmituse Islamiriigi (IS) kõneisik Abu Mohammed al-Adnani: Kui te saate tappa uskmatu ameeriklase või eurooplase, eriti pahatahtlikke ja räpaseid prantslasi või austraallasi või kanadalasi /../ kaasaarvatud Islamiriigi vastu koalitsiooni astunud riikide kodanikke, siis toetuge Allahile ja tapke ta. Lömastage tema pea kiviga või veristage ta noaga või sõitke temast oma autoga üle või visake ta kõrgelt alla või kägistage või mürgitage teda. /../ Te maksate veel selle eest, kui teie ristisõda kokku kukub, ning seejärel ründame me teid teie kodumaal. Džihaad Ristisõjad Usuline terrorism Carey Lodge. ISISe video: Me murrame teie ristid ja orjastame teie naised. Decivitate 25.09.2014. (10.11.2014)
Frunze (Pervomaiske rajoon)

Frunze on küla Ukrainas Krimmis Pervomaiske rajoonis. 2001. aasta rahvaloenduse andmeil Frunzes asulas 557 inimest.
Anne turg

Anne turg oli avaturg, mis asus Tartus Annelinnas Kalda tee 29 krundil. Anne turgu rentis 1980. aastatel Puhja kolhoos. 1989. aastal läks turg rendilepingu mittetäitmise tõttu üle Tartu linnale ning see erastati AS Anne Turg eraldamise kaudu AS-ist Tartu Turg pärast viit läbikukkund enampakkumist 2004. aastal. Anne turu hiilgeajaks olid 1990. aastad, mil seal käis vilgas turumajanduse edendamine[viide?] ning Poolast pärit salakauba müümine[viide?]. Anne turg suleti 2008. aastal ning 2014. aastast on samas kohas kardirada. Anne turu hoonetest on säilinud ainult WC. Kalda tee 29 krundile on tehtud detailplaneering, mis näeb sinna ette kaubandus-, büroo- jm hooned.
Starobeševe

Starobeševe on alev Ukrainas Donetski oblastis. Starobeševe on Starobeševe rajooni keskus, asub 31,3 km kaugusel Donetskist kagus ning umbes 20 km kaugusel Venemaa piirist loodes. Kalmiuse ja Komiševahha jõe vahel asuva Starobeševe kõrgus merepinnast on 135 meetrit. 2013. 1. jaanuaril elas asulas 6487 inimest, asustustihedus 591 inimest ruutkilomeetri kohta. Krimmist ümber asunud kreeklaste poolt aastatel 1779–1783 rajatud asula kandis 1896. aastani nime Beševe (krimmitatari keeles beş ev, 'viis maja'), alevi õigused sai alates 1958. aastast. Elanike enamuse moodustavad seniajani urumid (nimetus, mida kasutatakse islamiriikide kreeklaste kohta). Starobeševes on sündinud ja töötanud naistraktoristist töökangelanna Paša Angelina. Donbassi sõja ajal, 2014. aasta suvel-sügisel, toimus asula lähistel mitmeid ägedaid lahinguid valitsusvägede ja keskvalitsusvastaste relvajõudude vahel. Võim vahetus asulas mitu korda. 21. oktoobril 2014 täheldati asula lähistel keskvalitsusvastaste relvajõudude, sealhulgas naissnaiprite koondumist. "Державний комітет статистики України. Чисельність наявного населення України на 1 січня 2011 року, Київ-2011 (doc)". Originaali arhiivikoopia seisuga 10. oktoober 2012. Vaadatud 21. oktoobril 2014. Ukraina demograafia saidil pop-stat.mashke.org Ф. Д. Пиджарый; Н. П. Юрьев. "Старобешево" (Russian). История городов и сёл Украины. Originaali arhiivikoopia seisuga 21. oktoober 2014. Vaadatud 29. augustil 2014.{{cite web}}: CS1 hooldus: tundmatu keel (link) "Russian troops kill 'hundreds' of Ukrainian soldiers in massacre: report". New York Daily News. 31. august 2014. Vaadatud 21. oktoobril 2014. "Russian soldiers kill medics and wounded in Starobesheve". Euromaidan Press. August 2014. Vaadatud 21. oktoobril 2014. Бойовики «ДНР» обстріляли смт Старобешеве, загинуло 4 мешканці У захопленому бойовиками Старобешевому розгромлена лікарня Українські військові оточені в чотирьох населених пунктах, — Семенченко До Старобешево на Донечинні увійшов загін російських снайперів На территории Украины появился отряд россиянок-снайперов. Infovastupanu, 20. oktoober 2014 (vene keeles) Exclusive: Charred tanks in Ukraine point to Russian involvement. Reuters, 23. oktoober 2014 (inglise keeles)
Härmä II kalmistu

Härmä II kalmistu on Võru maakonnas Setomaa vallas Härmä külas asuv kalmistu. Kalmistu on arvele võetud arheoloogiamälestistena. Kalmistu kuulub tõenäoliselt 15.–18. sajandisse. Kalmistu kohal kasvab kaitsealune ohvrimänd Kalmõtõpettäi ja selle juures on Härmä tsässon. Kalmistust umbes 250 m kagus asub Härmä I kalmistu. Härmä II kalmistu kultuurimälestiste riiklikus registris (vaadatud 21.10.2014) Härmä II kalmistu kultuurimälestiste riiklikus registris
Michaela Dorfmeister

Michaela Dorfmeister (sündinud 25. märtsil 1973 Viinis) on Austria endine mäesuusataja, kahekordne olümpiavõitja (2006) ja kahekordne maailmameister (2001 ja 2003). Dorfmeister oli spetsialiseerunud põhiliselt kiirust nõudvatele aladele, millel ta ka oma kõik tippvõistluste medalid võitis. Esimese kuldmedali sai ta maailmameistrivõistlustel 2001. aastal Sankt Antonios, kus ta võitis kiirlaskumise. Ülisuurslaalomis tuli ta maailmameistriks kaks aastat hiljem Sankt Moritzis. Olümpiakullad sai Dorfmeister Torinos 2006. aasta olümpiamängudelt, kus ta tuli olümpiavõitjaks kiirlaskumises ja ülisuurslaalomis. Michaela Dorfmeisteri karjäär maailma karikasarjas algas hooajal 1991/1992 ja lõppes 2005/2006. 15 hooaja jooksul võitis Dorfmeister korra, hooajal 2001/2002, üldkarika, lisaks võitis ta mitu üksikalade karikat. Maailma karikasarja etapivõite kogunes tal 25 (10 ülisuurslaalomis, 8 suurslaalomis ja 7 kiirlaskumises). Dorfmeister on võitnud MK-etapi vanima naismäesuusatajana. 3. märtsil 2006 sai ta Hafjelli ülisuurslaalomis esikoha, kui ta oli 32 aasta ja 343 päeva vanune. Michaela Dorfmeister lõpetas tippsportlaskarjääri 18. märtsil 2006. 1998 Nagano hõbemedal ülisuurslaalomis 2006 Torino olümpiavõitja kiirlaskumises olümpiavõitja ülisuurslaalomis 1999 Vail hõbemedal kiirlaskumises pronksmedal ülisuurslaalomis 2001 Sankt Anton maailmameister kiirlaskumises 2003 Sankt Moritz maailmameister ülisuurslaalomis Üldkarikas 1. koht: 2002 2. koht: 2000 3. koht: 2006 Suurslaalomi karikas 1. koht: 2000 2. koht: 2002 3. koht: 2001 Ülisuurslaalomi karikas 1. koht: 2005, 2006 2. koht: 1999 3. koht: 2002, 2004 Kiirlaskumise karikas 1. koht: 2003, 2006 2. koht: 2002 3. koht: 1999, 2005 Koduleht Michaela Dorfmeister FIS-i kodulehel (inglise) Michaela Dorfmeister SKI-db kodulehel
Loodi mõisa kalmistu

Loodi mõisa kalmistu on kalmistu Paistu kihelkonnas Viljandimaal, tänapäevase haldusjaotuse järgi Loodi külas Viljandi vallas Viljandi maakonnas. Kalmistu rajasid Loodi mõisa tollased omanikud Bockid millalgi 18. sajandi lõpul mõisasüdame lähedale Püstmäele, mille ümber Heinrich August von Bock (1771–1863) rajas 1820. aastal lehisepuistu. Kalmistul toimus esimene matus 1791. aastal ja teadaolevalt viimane toimus 1903. aastal. Kalmistule on üldse maetud 9 lahkunut. Kalmistu jääb mõisa südamest linnulennult umbes 700 meetri kaugusele põhja. Kalmistu on harvaesinevalt ümara põhiplaaniga ning seda ümbritseb graniitpostide vöö. Praegu on kalmistu jäetud maha, kuid seda on korrastatud ning see on üldiselt hoolitsetud. Graniitpostid on säilinud, kuid puudub nende vahel olnud piirdekett. Kalmistul on säilinud ka hauatähiseid. 1903, 17. märts – Heinrich Anton Hermann Karl Peter Moritz Friedrich von Bock (18. november (vkj) 1818 – 25. veebruar (vkj) 1903) Mart Siilivask. "Loodi mõisa ajaloost". – Viljandi Muuseumi Toimetised II. Viljandi 2011. Lk 162 Heldur Sander. Saagu Loodi lehisepuistust tõeline vaatamisväärsus. Sakala, 14.08.2007 Alo Särg. "Loodi (Kersel)". // Viljandimaa mõisad ja mõisnikud. Argo. Tallinn 2007. Lk 52 Valdo Praust. "Loodi mõis (Kersel)". // Viljandimaa mõisad. Tänapäev. Tallinn 2010. Lk 167 Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002 Loodi mõisa kalmistu Viljandimaa kalmistute bibliograafias Loodi mõis ja selle kalmistu Eesti mõisaportaalis Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Oléron

Oléron on saar Biskaia lahes. Pindala 175 km². Saar on madal, kõrgus kuni 32 meetrit. Kuulub Prantsusmaale. Oléroni ühendab mandriga 3027 m pikkune sild, mis on Prantsusmaa pikim.
Studio Viridis Loodusharidus

Studio Viridis Loodusharidus on Eesti keskkonnahariduslik mittetulundusühing. Studio Viridis valmistab muu hulgas topiseid, mulaaže, jahitrofeesid, korraldab näitusi, loodusretki. Koos Eestimaa Looduse Fondiga asutas MTÜ 2006. aastal Muraste looduskooli. https://web.archive.org/web/20141022081540/http://www.studioviridis.ee/topised/ (vaadatud 22.10.2014) MTÜ koduleht MTÜ Facebookis
Islami Liit

Islami Liit (‏الجماعة الإسلامية‎ al-dšamāʿa al-islāmiyya; DMG: al-ǧamāʿa al-islāmiyya < Islami Liit) on Egiptuse islamistlik terroriorganisatsioon. Rahvusvaheliselt: Islami Grupp (IG). 1970. aastatel loodud Egiptuse Liit sai alguse Moslemi Vennaskonna üliõpilaste ühingutest.[viide?] 1981 eraldus rühmitus al-Džihaad.
Ayman az̧-Z̧awāhirī

Ayman az̧-Z̧awāhirī (19. juuni 1951 – 31. juuli 2022) oli Al-Qā‘idah' juht, kelle juhtimisel viidi läbi rünnakuid Põhja-Ameerikas, Aasias, Aafrikas ja Lähis-Idas. Ta sündis hästi toimetulevas peres Kairo äärelinnas Maadis (teistel andmetel Gizas). 14-aastaselt liitus Al Zawahiri organisatsiooniga Moslemi Vennaskond. Õppis Kairo ülikoolis käitumispsühholoogiat, psühholoogiat ja farmakoloogiat. Magistrikraadi saamise järel praktiseeris kirurgiat (isa eeskujul) mitu aastat Egiptuse armees. Koos teiste kooliõpilastega moodustas ta Egiptuse valitsuse kukutamiseks põrandaaluse rakukese. Hiljem ühines Al-Zawahiri rakuke teiste samalaadsetega ning sündis organisatsioon Al-Jihad ehk Islami Džihaad Egiptuses. Al-Zawahiri oli Islami Džihaad Egiptuses peamine värbaja ja organiseerija. 1981 vangistati ta Egiptuse luureameti poolt. Aastatel 1981-1984 oli ta Egiptuses vangis. 1985-1990 elas Saudi Araabias, Somaalias ja Pakistanis, külastas USA-d. Peshawaris kohtus Aiman al-Zawahiri ka esimest korda Osama bin Ladeniga (kes tegeles Palestiina šeik Abdullah Yusuf Azzami poolt loodud Nõukogude vägede vastase võitluse värbamis- ja rahastamisbaasiga Maktab al-Khadamat (MAK). MAK oli Al-Qaeda eelkäija, mille Nõukogude Afganistani invasiooni ajast pärit laiaulatuslik võrgustik võeti taaskasutusse uutel eesmärkidel). 1991. aastaks sai Aiman al-Zawahiri Islami Džihaad Egiptuses ainuliidriks (emiiriks). 1998. aastal organiseeris ta autopommide plahvatused USA Dar es Salaamis ja Nairobi saatkondades Tansaanias ja Keenias. Surma sai sadu inimesi. USA eriteenistuste arvates on ta üks viiest mehest, kes teadsid 11.09.2001 terroriaktide plaanidest. Pärast 11. septembri terrorirünnakuid seadis Ameerika Ühendriikide Riigidepartemang üles 25 miljoni USA dollari suuruse tasu sellele, kes annab teavet, mis viib az̧-Z̧awāhirī tabamiseni. Al-Qā‘idah' liikmena oli ta ÜRO Al-Qā‘idah' sanktsioonide komitee otsusega ülemaailmsete sanktsioonide all. Oktoobris 2001 ilmus Aiman al-Zawahiri nimi FBI kõige tagaotsitavamate terroristide nimekirjas. Detsembris 2001 avaldas Al Zawahiri raamatu "Sõdalased prohveti lipu all". Aastal 2012 kutsus ta muslimeid üles röövima lääneriikide turiste. 31. juulil 2022 hukkus az̧-Z̧awāhirī tema vastu sihitud Ameerika Ühendriikide droonirünnakus Kabulis. Rein Tammsaar. Ayman al-Zawahiri lugu. Diplomaatia nr 65/66 • Jaanuar/Veebruar 2009. Heiki Suurkask. Mukhabarat- Egiptuse (kuri)kuulus luureteenistus, endiselt võimul. FORTE, 19. august 2013. Kevin Liptak, Kylie Atwood, Natasha Bertrand, Maegan Vazquez, Donald Judd ja Nick Paton Walsh (2. august 2022). "US kills al Qaeda leader Ayman al-Zawahiri in drone strike in Afghanistan". CNN (inglise keeles). Vaadatud 2. augustil 2022.{{netiviide}}: CS1 hooldus: mitu nime: autorite loend (link) CS1 hooldus: tundmatu keel (link) Rein Tammsaar. Ayman al-Zawahiri lugu. [1] Diplomaatia nr 65/66 • Jaanuar/Veebruar 2009. Heiki Suurkask. Mukhabarat - Egiptuse (kuri)kuulus luureteenistus, endiselt võimul.[2] FORTE, 19. august 2013.
Anfilaad

Anfilaad (prantsuse sõnast enfilade 'rida') on hoones paiknev ühel sirgel uste rida. Anfilaadi hakati kasutama renessanssarhitektuuris ja kõige rohkem on seda kasutatud prantsuse barokkarhitektuuris. Kunstileksikon. 2001. Eesti Klassikakirjastus, Tallinn. Lk 27
Astmikportaal

Astmikportaal, ka perspektiivportaal on sissekäik (portaal), mille kaared (arhivoldid) astmeliselt ahenevad ukse suunas. Astmikportaali viljeleti romaani ja gooti arhitektuuris. R. Paris, E. End. Kunstileksikon. - keeleveeb.ee Kunstileksikon. 2001. Eesti Klassikakirjastus, Tallinn. Lk 44
Viil (arhitektuur)

Viil ehk viiluväli on ehitise katuse (enamasti viilkatuse) otsas olev seinapind. Eristatakse astmik-, kolmnurk- ja voluutviilu. Antiiktemplites kasutatud viilutaolist elementi nimetatakse tümpanoniks. Renessanss-, barokk- ja klassitsistlikus arhitektuuris nimetatakse hoonete esifassaadi viilu frontooniks. ehisviil (vimperg) Kunstileksikon. 2001. Eesti Klassikakirjastus, Tallinn. Lk 469
Piltvaip

Piltvaip on suure formaadiga temaatiline seinavaip. Prantsusmaal Kuninglikus Gobelini Manufaktuuris toodetud piltvaipasid on nimetatud gobeläänideks. Euroopast on vanim piltvaip teada 11. sajandist (Bayeux' vaip). Kunstileksikon. 2001. Eesti Klassikakirjastus, Tallinn. Lk 336
Rõdu

Rõdu ehk palkon (vanas saksa keeles balcho – palk) on hoone välis- või siseseinast eenduv, rinnatisega piiratud platvorm. Enamasti toetub rõdu konsoolidele, aga võib paikneda ka hoone fassaadist eenduva ruumi (veranda, ärkli) lael. Palkoniks nimetatakse rõdu teatrisaalis. Altaan Lodža Prantsuse rõdu Veranda
Eesti Kristlike Erakoolide Liit

Eesti Kristlike Erakoolide Liit (lühend EKEL) on erakoolipidajate ühendus, mis toetab liikmete koostööd oikumeenilises vaimus ning arendab kristlikel väärtustel põhineva hariduse andmist Eestis. EKEL on assotsieerunud organisatsiooniga International Association for Christian Education (Internationaler Verband für Christliche Erziehung und Bildung), mis on eri Euroopa riikidest pärit haridusühenduste katusorganisatsioon, mille eesmärk on toetada kristlikku haridust nii erakoolides kui ka avalik-õiguslikes koolides. EKEL asutati 16. mail 2014 Tallinnas MTÜ-na. EKEL-i põhikirja järgi võivad liidu liikmeteks olla Eestis registreeritud ja kehtivat koolitusluba omavad erakoolipidajad, kes on oma põhikirja alusel maailmavaateliselt või organisatsiooniliselt seotud mõne Eestis tegutseva kristliku konfessiooniga, mis tunnistab usku Kolmainu Jumalasse. EKEL-i vaatlejaliikmeks võib olla Eestis registreeritud, kehtivat koolitusluba omav, koolitusloa taotlemiseks valmistuv või lastehoiuteenust osutav juriidiline isik, kes on maailmavaateliselt või organisatsiooniliselt seotud mõne Eestis tegutseva kristliku konfessiooniga, mis tunnistab usku Kolmainu Jumalasse. Perioodil 2022–2025 kuuluvad EKEL-i juhatusse Kaarli Kool, Tallinna Toomkool ja Püha Johannese Kool. Liitu kuuluvad: Kaarli Kool (liige EELK Tallinna Toompea Kaarli Kogudus) Narva Õigeusu Humanitaarkool (liige MTÜ Õigeusu Hariduse Ühing "Ülestõusmine") Püha Johannese Kool (liige Püha Johannese Kooli SA) Tallinna Toomkool (liige Tallinna Toomkooli SA) Tartu Kristlik Põhikool (liige Tartu Elu Sõna Kogudus) Tartu Luterlik Peetri Kool (liige MTÜ Tartu Luterlik Peetri Kool) Pärnu Kristlik Erakool (liige MTÜ Pärnu Kristlik Erakool) Põlva Jakobi Kool (liige Põlva Jakobi Kooli SA) Shanghai ja San Francisco Püha Johannese Kool Tallinnas (vaatlejaliige MTÜ Shanghai Püha Johannese) Tartu Katoliku Hariduskeskus (vaatlejaliige MTÜ Tartu Katoliku Hariduskus) Püha Miikaeli Kool (vaatlejaliige MTÜ Miikaeli Ühendus) Kohila Mõisakool (vaatlejaliige MTÜ Miikaeli Ühendus) 12 kristlikus koolis õpib õppeaastal 2023/2024 kokku 2945 õpilast, neist 263 käib koolide juures tegutsevates lasteaedades. Kristlike koolide õpilaste arv on aastatel 2014–2023 kasvanud pea 3 korda ehk teeb u 15% aastas. Iga neljas Eesti erakooli õpilane õpib kristlikus koolis. Eesti Kristlike Erakoolide Liit Eesti Kristlike Erakoolide Liidu koduleht Kaarli Kool Narva Õigeusu Humanitaarkool Püha Johannese Kool Tallinna Toomkool Tartu Kristlik Põhikool Tartu Luterlik Peetri Kool Tartu Katoliku Hariduskeskus Eesti Kirikute Nõukogu Püha Miikaeli Kool Kohila Mõisakool Põlva Jakobi Kool
Veranda

Veranda on hoone sees või selle küljes olev hooneosa, mille seinad võivad olla klaasidega või ilma. Veranda on mõeldud enamasti suviseks kasutamiseks. Verandaks võidakse nimetada ka katusega rõdu. Kunstileksikon. 2001. Eesti Klassikakirjastus, Tallinn. Lk 466
Pööning

Pööning on hoone ülemise korruse lae ja hoone katuse vahele jääv ruum. lakk (pööning)
Kääbusgalerii

Kääbusgalerii on madal, müüritisest eenduv käik sammastele toetuva arkaadiga. Tegemist on ehisvormiga fassaadi elavdamiseks. Kääbusgaleriid asetsevad romaani kirikute välisarhitektuuris (põhiliselt Reinimaal ja Ülem-Itaalias) katuse all, enamasti apsiidi, harvem portaali kohal, või siis kogu ehitise ümber kulgedes (nt Ferrara katedraal; Speyeri toomkirik). Esimene kääbusgalerii ehitati teadaolevalt 11. sajandi keskpaiku Trieri toomkiriku juurde. Selle ehismotiivi kasutus hakkas järk-järgult kaduma gooti kunsti mõju kasvamisega alates 12. sajandist. Kunstileksikon. Tallinn: Kunst, 2000, lk 293. Samas
Karlskrona mereväebaas

Karlskrona mereväebaas on Rootsi mereväe suurim baas, mis asub Lõuna-Rootsis Blekinges. Karlskrona mereväebaas ehitati seoses Karlskrona linna asutamisega 17. sajandi lõpus Rootsi mereväe laevastiku baasiks. Sellel on ülihästi kaitstud asukoht. Rohked saared kaitsevad baasi rünnaku eest nii maismaalt kui ka merelt. Baasis asub kaks kolmest Rootsi mereväe meresõjaflotillist. Baasis asuvad esimese allveelaevaflotilli ja kolmanda meresõjaflotilli laevad: Södermanland-klassi allveelaev, 2 laeva Gotland-klassi allveelaev, 3 laeva Stockholm-klassi korvett, 2 laeva Visby-klassi korvett, 2 laeva Tapper-klassi valvelaev, 3 laeva Koster-klassi miinijahtija, 2 laeva Styrsö-klassi miinijahtija, 1 laev toetuslaev HMS Trossö
Joosep

Joosep on Tanahis Jaakobi teine poeg.